《经徐孺子墓》
明代·李时行

汉道日隤颓，皇纲弛难收。群小握机要，李杜堕奸谋。

耿耿徐夫子，端居识其由。饬躬事温清，敛志遵园邱。

秉操莹不磨，浮荣安足尤。生刍致踰元，下榻望弥修。

可否夷惠间，溷世扬清流。嗟余远行役，飘摇入南州。

凄其枳棘丛，断碣标荒陬。芳踪随化灭，高风邈难求。

千秋徒景切，驱马重迟留。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。